NORAKSTS

|  |  |
| --- | --- |
| 28.02.2019. | Nr.2/19 |

###### PIEKRIŠANA SIA ”JELGAVAS ŪDENS” ATSAVINĀT

###### NEKUSTAMO ĪPAŠUMU TĒRVETES IELĀ 107, JELGAVĀ

**Atklāti balsojot: PAR – 14** (I.Jakovels, S.Stoļarovs, L.Zīverts, A.Rublis, G.Kurlovičs, V.Ļevčenoks, M.Buškevics, R.Vectirāne, R.Šlegelmilhs, D.Olte, A.Garančs, I.Bandeniece, J.Strods, A.Rāviņš), **PRET –** nav, **ATTURAS** – nav,

Jelgavas pilsētas pašvaldības administrācijā saņemta SIA „Jelgavas ūdens” (reģ. Nr.41703001321) 2019.gada 21.janvāra vēstule Nr.01-03/143 ar lūgumu dot piekrišanu veikt darījumu un pārdot izsolē nekustamo īpašumu Tērvetes ielā 107, Jelgavā.

Nekustamais īpašums ar kadastra numuru 0900 018 0498 Tērvetes ielā 107, Jelgavā sastāv no zemes gabala 3896 m2 platībā (kadastra apzīmējums 0900 018 0498) un Zemgales rajona tiesas Zemesgrāmatu nodaļā reģistrēts uz SIA “Jelgavas ūdens” vārda (Jelgavas pilsētas zemesgrāmatas nodalījums Nr.100000072774).

SIA ”Jelgavas ūdens” projekta „Ūdens apgādes un kanalizācijas pakalpojumu attīstība Jelgavā, II kārta” ietvaros ir veikusi Teteles ūdensgūtves rekonstrukciju un jaunu artēzisko urbumu izveidošanu. Projekta ietvaros tika tamponēts Jelgavas pilsētas administratīvajā teritorijā esošais artēziskais urbums un nojaukta sūkņa ēka Tērvetes ielā 107, Jelgavā, līdz ar to nekustamais īpašums Tērvetes ielā 107, Jelgavā **vairs nav nepieciešams turpmākai** SIA ”Jelgavas ūdens” darbības nodrošināšanai.

Saskaņā ar Jelgavas pilsētas teritorijas plānojumu 2009.2021.gadam (apstiprināts ar Jelgavas pilsētas domes 2009.gada 29.septembra lēmumu Nr.14/2) nekustamais īpašums Tērvetes ielā 107, Jelgavā atrodas inženiertehniskās apgādes objektu apbūves teritorijā, īpašuma teritoriju šķērso dzelzceļa drošības aizsargjosla un ekspluatācijas aizsargjosla un tas nav nepieciešams Jelgavas pilsētas pašvaldības vajadzībām.

Saskaņā ar Jelgavas domes 2007.gada 25.janvāra lēmumu Nr.2/18 „Par ierobežojumu noteikšanu pašvaldības kapitālsabiedrībām veikt darījumus ar nekustamo īpašumu un grozījumiem Jelgavas domes lēmumos”, SIA ”Jelgavas ūdens” statūtu 10.1.apakšpunktu un SIA ”Jelgavas ūdens” 2019.gada 21.janvāra vēstuli Nr.01-03/143,

**JELGAVAS PILSĒTAS DOME NOLEMJ:**

Piekrist, ka SIA ”Jelgavas ūdens” atsavina nekustamo īpašumu ar kadastra Nr.0900 018 0498 Tērvetes ielā 107, Jelgavā, pārdodot atklātā izsolē.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2019.gada 28.februārī